smcproject/ml-wiki-sentences huggingface dataset:
Shakuntala , by Raja Ravivarma is shown draped in a variation of the mundum neriyathum forming the modern Nivi style.
ബുദ്ധ ജൈന സാഹിത്യങ്ങളിൽ പരാമർശിച്ചിട്ടുള്ള സാരിയുടെ മുൻ രൂപമായിരുന്ന "സത്തിക" യുടെ നിലനിൽക്കുന്ന രൂപമാണ്, മുണ്ടും നേരിയതും താഴെ ഭാഗത്ത് പ്രത്യേക രീതിയിൽ ധരിക്കുന്ന  "അന്തരിയ"യുടെ കാലത്തെ അതിജീവിക്കുന്ന രൂപമാണ്.
ജൈന-ബുദ്ധ സാഹിത്യങ്ങളിൽ പറയുന്ന വലതെ തോളിൽ നിന്ന് ഇടത്തെ തോളിലേക്ക് ധരിക്കുന്ന ഉത്തരീയത്തിന്റെ ആധുനികമായി ദത്തെടുത്ത രൂപമാണ് നേരിയത്.
മുണ്ടിഞ്ചിയേസീ ഇംഗ്ലീഷ് വിലാസം https://ml.wikipedia.org/wiki/Muntingiaceae
മാൽവേൽസ് നിരയിൽപ്പെട്ട ഒരു സപുഷ്‌പി സസ്യകുടുംബമാണ് മുണ്ടിഞ്ചിയേസീ (Muntingiaceae) .
ഇവയിൽ ആകെയുള്ള മൂന്നുജനുസുകളിൽ ഓരോ സ്പീഷിസുകൾ മാത്രമേ ഉള്ളൂ.
Dicraspidia , Muntingia , Neotessmannia എന്നിവയാണ് ആ ജനുസുകൾ.
മരങ്ങളായ ഇവ അമേരിക്കയിലെ ഉഷ്ണമേഖലാവാസികളാണ്.
ഭക്ഷ്യയോഗ്യമായ പഴങ്ങൾ ഉള്ള സിങ്കപ്പൂർ ചെറി (Muntingia calabura) ഉഷ്ണമേഖലാ രാജ്യങ്ങളിൽ എല്ലാം തന്നെ എത്തിയിട്ടുണ്ട്.
ഈ കുടുംബത്തിലെ മറ്റു രണ്ടു സ്പീഷിസുകൾ Dicraspidia donnell-smithii യും Neotessmannia uniflora യും ആണ്.
ഇതിൽ രണ്ടാമത്തേതിനെപ്പറ്റി സൂക്ഷിച്ചുവച്ചിട്ടുള്ള മാതൃകകളിൽ നിന്നും മാത്രമേ അറിവു ലഭിച്ചിട്ടുള്ളൂ.
അവലംബം പുറത്തേക്കുള്ള കണ്ണികൾ Muntingiaceae Archived 2018-12-15 at the Wayback Machine .
Media related to Muntingiaceae at Wikimedia Commons Muntingiaceae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മുണ്ടുമുഴി ഇംഗ്ലീഷ് വിലാസം https://ml.wikipedia.org/wiki/Mundumuzhi ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ജൂൺ മുതൽ തുടരുന്നു.
11°14′42″N 75°56′08″E ﻿ / ﻿ 11.2450113°N 75.9355716°E ﻿ / 11.2450113; 75.9355716 മലപ്പുറം ജില്ലയിലെ വാഴക്കാട് പഞ്ചായത്തിലെ ഒരു ഗ്രാമമാണ് മുണ്ടുമുഴി .
അവലംബം ↑ http://www.vazhakkadgramapanchayath.org%5Bപ്രവർത്തിക്കാത്ത+കണ്ണി%5D പുറത്തേക്കുള്ള കണ്ണികൾ
മുണ്ടൂർ, തൃശ്ശൂർ
കേരളത്തിലെ തൃശ്ശൂർ ജില്ലയിലെ ഒരു വളർന്നുവരുന്ന ചെറിയൊരു പട്ടണം ആണ് മുണ്ടൂർ .
കേരളത്തിലെ പ്രമുഖ ക്രൈസ്തവ ദേവാലയങ്ങളിൽ ഒന്നായ മുണ്ടൂർ പരിശുദ്ധ കർമ്മല മാതാവിന്റെ ദേവാലയം ഇവിടെ സ്ഥിതിചെയ്യുന്നു.
കേരളത്തിലെ ഏറ്റവും വലിയ Centralized AC ദേവാലയമാണ്.
തൃശ്ശൂർ നഗരത്തിലേക്ക് വെറും 10 കിലോമീറ്റർ മാത്രമാണ് മുണ്ടൂരിൽ നിന്നുള്ളത്.
മുണ്ടിഗാക് ഇംഗ്ലീഷ് വിലാസം https://ml.wikipedia.org/wiki/Mundigak
വെങ്കലയുഗ ചരിത്രാവശിഷ്ടങ്ങൾ കണ്ടെടുക്കപ്പെട്ട അഫ്ഘാനിസ്ഥാനിലെ ഒരു പ്രദേശമാണ് മുണ്ടിഗാക് .
കന്ദഹാറിന് 35 കിലോമീറ്റർ വടക്കുപടിഞ്ഞാറായി അർഘന്ദാബ് നദിയുടെ ഒരു കൈവഴിയായ കുഷ്ക് ഇ നഖുദ് റൂദ്-ന് അരികിലായാണ് ഈ പ്രദേശം സ്ഥിതി ചെയ്യുന്നത്.
1951-ൽ ഫ്രഞ്ച് പുരാവസ്തുഗവേഷകരാണ് ഈ പ്രദേശത്തെ ചരിത്രാവശിഷ്ടങ്ങൾ കണ്ടെടുത്തത്.
വടക്കുള്ള മലമ്പ്രദേശങ്ങളേയും തെക്കുള്ള ഫലഭൂയിഷ്ടമായ കന്ദഹാർ മരുപ്പച്ചപ്രദേശത്തേയും ബന്ധിപ്പിക്കുന്ന പാതയിലെ വളരെ തന്ത്രപ്രധാനമായ മേഖലയാണ് മുണ്ടിഗാക്.
കന്ദഹാർ പ്രദേശത്ത് അറിയപ്പെട്ടിട്ടുള്ള ഏറ്റവും പുരാതനമായ ജനവാസപ്രദേശമാണ് മുണ്ടിഗാക് ‌.
ജനവാസത്തിന്റെ വിവിധ കാലയളവുകൾ
മുണ്ടിഗാകിൽ നടന്ന ഉൽഖനനങ്ങളിൽ നിന്ന് ഏഴു കാലഘട്ടങ്ങളിലെ ചരിത്രാവശിഷ്ടങ്ങൾ ലഭ്യമായിട്ടുണ്ട്.
ഇതിൽ ഒന്നു മുതൽ 4 വരെയുള്ള കാലയളവുകൾ ചെമ്പുയുഗവും വെങ്കലയുഗവുമാണ്‌ .
രണ്ടാം സഹസ്രാബ്ദത്തിലേതെന്നു കണക്കാക്കുന്ന അഞ്ചാം ഘട്ടത്തിൽ ഇവിടത്തെ ജനവാസത്തിൽ കാര്യമായ കുറവ് കാണപ്പെട്ടിട്ടുണ്ട്.
യഥാക്രമം ബി.സി.ഇ.
ഒന്നാം സഹസ്രാബ്ദത്തിന്റെ ആദ്യഭാഗത്തേയും മദ്ധ്യകാലത്തേയുമായി കണക്കാക്കപ്പെടുന്ന ആറും ഏഴും കാലയളവുകൾ അയോയുഗത്തിലാണ്‌ .
മുണ്ടിക്കൽ താഴം
കോഴിക്കോട് ജില്ലയിലെ കുന്ദമംഗലത്തിനടുത്ത് സ്ഥിതി ചെയ്യുന്ന  ഒരു സ്ഥലമാണ് മുണ്ടിക്കൽ താഴം .
പ്രധാനസ്ഥാപനങ്ങൾ കോഴിക്കോട് മെഡിക്കൽ കോളേജ്.
സെൻറർ ഫോർ വാട്ടർ ഡെവലപ്മെൻറ് ആൻഡ് മാനേജ്മെൻറ് എ എം എൽ പി സ്കൂൾ കോട്ടാംപറമ്പ മർക്കസ്സു സഖാഫത്തു സുന്നീയ്യ
മുണ്ടിനീര് ഇംഗ്ലീഷ് വിലാസം https://ml.wikipedia.org/wiki/Mumps
കവിളിന്റെ സമീപത്തിലുള്ള പരോട്ടിഡ് ഗ്രന്ഥികൾ (parotid glands) എന്നു പേരായ ഉമിനീർ ഗ്രസ്ഥികളെ കൂടുതലായി ബാധിക്കുന്ന ഒരു രോഗമാണ് മുണ്ടിനീര് അല്ലെങ്കിൽ മുണ്ടിവീക്കം (ഇംഗ്ലീഷ്:mumps) .
ലോകമെമ്പാടും കാണപ്പെടുന്ന ഈ രോഗം ഏപ്രിൽ , മേയ് മാസങ്ങളിലാണ് കേരളത്തിൽ കണ്ടുവരുന്നത് .
ഒരു പ്രാവശ്യം ഈ രോഗം ബാധിച്ചാൽ വീണ്ടും ഈ രോഗം വരാനുള്ള സാധ്യതകുറവാണെങ്കിലും ഇതുണ്ടാക്കുന്ന അസ്വസ്ഥതയും പാർശ്വഫലങ്ങളും ഈ രോഗത്തെ ഗൗരവമുള്ളതാക്കുന്നു.
പക്ഷേ ഈ രോഗം സാധാരണയായി മരണകാരണമാകാറില്ല.
മുണ്ടിനീരിന്റെ കാരണക്കാർ മിക്‌സോ വൈറസ് കുടുംബത്തിൽപ്പെട്ട ഒരു തരം വൈറസുകളാണ് .
ഉമിനീർ ഗ്രന്ഥികളെ പ്രത്യേകിച്ച് പരോട്ടിഡ് ഗ്രന്ഥികളെ സാധാരണയായി ബാധിക്കുന്ന മുണ്ടിനീര് അപൂർവ്വമായി നാഡിവ്യൂഹത്തെയും ബാധിക്കുന്നതായി കണ്ടു വരുന്നു.
ഉമിനീർ ഗ്രന്ഥികളിൽനിന്ന് വായിലേയ്ക്ക് നീളുന്ന ഗ്രന്ഥിനാളികയിൽനിന്നും തലച്ചോറിനെയും സൂഷുമ്‌നാ നാഡിയെയും പൊതിഞ്ഞിരിക്കുന്ന നേരിയ ദ്രാവകമായ സെറിബ്രോ സ്പൈനൽ ഫ്‌ളൂയിഡിൽ നിന്നും ഈ വൈറസിനെ വേർതിരിച്ചെടുക്കാം.
രോഗാബധിതരുടെ രക്തം , മൂത്രം , മുലപ്പാൽ എന്നിവയിലും ഈ വൈറസ് കാണപ്പെടുന്നു രോഗപകർച്ചയും രോഗലക്ഷണങ്ങളും
ഈ രോഗം അധികവും കണ്ടുവരുന്നത് അഞ്ചുവയസ്സിനും പതിനഞ്ചു വയസ്സിനും ഇടയ്ക്കുള്ള കുട്ടികളിലാണ്.
അഞ്ചാംപനി (Measles), ചിക്കൻപോക്സ് , വില്ലൻചുമ (Whooping cough അല്ലെങ്കിൽ pertussis) എന്നീ രോഗങ്ങളെ അപേക്ഷിച്ച് മുണ്ടിനീര്  കൂടുതൽപേർക്ക് ബാധിക്കുന്നുണ്ടെങ്കിലും രോഗബാധിതരിൽ മുപ്പതു മുതൽ നാല്പതു ശതമാനം പേരിൽ രോഗലക്ഷണങ്ങൾ കണ്ടെന്നുവരില്ല.
പ്രായം ചെന്നവരിൽ കുട്ടികളെക്കാൾ കൂടുതൽ ഗൗരവമായി രോഗലക്ഷണങ്ങളും അതിന്റെ പ്രത്യാഘാതങ്ങളും കാണപ്പെടുന്നു..
മുണ്ടിനീര് മറ്റുള്ളവരിലേക്ക് പകരുന്നത് രോഗലക്ഷണങ്ങൾ കാണുന്നതിന് നാലു മുതൽ ആറുദിവസം മുൻപ് മുതൽ രോഗം മാറി ഒരാഴ്ച വരെയുള്ള സമയപരിധിയിലാണ്.
അമ്മയിൽനിന്നും രോഗപ്രതിരോധ വസ്തുക്കൾ (Antibodies) മുലപ്പാലിലൂടെ കുഞ്ഞിന് ലഭിക്കുന്നതുകൊണ്ട് ആറുമാസത്തിനു താഴെ പ്രായമുള്ള കുഞ്ഞുങ്ങളിൽ ഈ രോഗം കണ്ടുവരുന്നില്ല.
ഉമിനീരിൽ കൂടിയോ നേരിട്ടുള്ള സ്പർശനം (Close Contact) വഴിയോ ഈ രോഗം പകരാവുന്നതാണ്.
മുണ്ടിനീരിന്റെ  ഇൻകുബേഷൻ പീരീഡ് (രോഗാണുക്കൾ ശരീരത്തിൽ പ്രവേശിച്ച് രോഗലക്ഷണങ്ങൾ കാണുന്നതുവരെയുള്ള കാലഘട്ടം) പതിനെട്ട് ദിവസത്തോളമാണ്.
സാധാരണയായി ചെവിവേദനയാണ് ഇതിന്റെ പ്രാഥമിക ലക്ഷണം.
ഇന്ന് രോഗ പ്രതിരോധത്തിന് ഫലപ്രദമായ വാക്‌സിനുകൾ ലഭ്യമാണ്.
ഈ കുത്തിവെപ്പ് അഞ്ചാംപനിക്കും റൂബല്ല എന്ന രോഗത്തിനും എതിരായ കുത്തിവെപ്പിനൊപ്പമാണ് സാധാരണയായി നൽകപ്പെടുന്നത്.
എം.എം.ആർ .
എന്നറിയപ്പെടുന്ന ഈ കുത്തിവെപ്പ് കുട്ടികൾക്ക് ഒന്നരവയസ്സ് പ്രായമാകുമ്പോഴാണ് കൊടുക്കുന്നത്.
പക്ഷേ, ഇതിന്റെ പ്രതിരോധശക്തി എത്രകാലത്തോളം നീണ്ടുനിൽക്കുമെന്ന് കൃത്യമായി പറയാനാവില്ല.
ഗർഭിണികൾക്കും കാൻസർ രോഗികൾക്കും ഈ വാക്‌സിൻ കൊടുക്കുന്നത് അഭികാമ്യമല്ല.
അവലംബം ↑ mumps.emedtv.com മാതൃഭൂമി വെൽനസ് Archived 2010-07-29 at the Wayback Machine .
മുണ്ടിവീക്കം വാക്സിൻ
മംപ്സ് തടയുന്നതിനുപകരിക്കുന്ന വാക്സിൻ ആണ് മുണ്ടിവീക്കം വാക്സിൻ(Mumps vaccines) .
മുണ്ടിവീക്കം കൂടുതലായുള്ള ജനവിഭാഗങ്ങളിൽ നൽകിക്കഴിഞ്ഞാൽ മുഴുവൻ ജനങ്ങളിലും ഇതിന്റെ ബുദ്ധിമുട്ടുകൾ കുറഞ്ഞു വരുന്നു.
90%  ജനങ്ങളിലും വാക്സിൻ നൽകിയാൽ 85% ഫലപ്രാപ്തി തിട്ടപ്പെടുത്തിയിട്ടുണ്ട്.
ദീർഘകാല പ്രതിരോധത്തിനു രണ്ടു ഡോസ് വാക്സിൻ ആവശ്യമാണ്..
12 ഉം 18 ഉം മാസം പ്രായത്തിനിടയ്ക്ക് ആദ്യത്തെ ഡോസ് ശുപാർശചെയ്തിരിക്കുന്നു.
രണ്ടാമത്തെ ഡോസ് രണ്ടു വയസ്സിനും ആറു വയസ്സിനും ഇടയ്ക്ക്  നൽകുന്നു.
ഇതുവരെ പ്രതിരോധ കുത്തിവെയ്പ് എടുക്കാത്ത രോഗ സാധ്യതയുള്ള സാഹചര്യങ്ങളിൽ വരാവുന്നവർക്കും ഈ വാക്സിൻ ഉപയോഗപ്രദമാണ്.
മംപ്സ് വാക്സിൻ വളരെ സുരക്ഷിതവും വിരളവുമായി മാത്രം പാർശ്വഫലങ്ങൾ പ്രകടിപ്പിക്കുന്നതുമാണ്.
ചെറിയ പനി, കുത്തിവെച്ച ഭാഗത്ത് തടിപ്പ്, ചെറിയ വേദന എന്നിവയണ് സാധാരണ കാണാറുള്ള പാർശ്വഫലങ്ങൾ.
കൂടുതൽ തീവ്രമായ പാർശ്വഫലങ്ങൾ കാണപ്പെട്ടിട്ടില്ല.
നാഡീവ്യൂഹത്തിനെ ബാധിക്കുന്ന തരത്തിൽ ബുദ്ധിമുട്ടുകളുണ്ടാക്കുന്നതായി സ്ഥിരീകരിക്കാൻ തെളിവുകൾ അപര്യാപ്തമാണ്.
ഗർഭിണികൾക്കും പ്രധിരോധശേഷി വളരെ കുറഞ്ഞവർക്കും ഈ വാക്സിൻ നൽകരുത്.
ഗർഭകാലത്ത് വാക്സിൻ എടുത്താൽ ഗർഭസ്ത ശിശുവിന് നല്ല പരിണാമമല്ല ഉണ്ടാകുക എങ്കിലുമിതിന്റെ സത്യാവസ്ഥ എവിടെയും രേഖപ്പെടുത്തിയിട്ടില്ല.
കോഴി കോശത്തിലാണ് ഈ വാക്സിൻ വികസിപ്പിക്കുന്നതെങ്കിലും കോഴിമുട്ട അലർജ്ജിയുള്ളവരിലും ഈ വാക്സിൻ നൽകാവുന്നതാണ്.
ഏറെക്കുറെ എല്ലാ വികസിത രാജ്യങ്ങളിലും അതുപോലെ ഒട്ടുമിക്ക വികസ്വര രാജ്യങ്ങളിലും ഈ വാക്സിനെ പ്രതിരോധവൽകരണ പരിപാടിയിൽ ഉൾപ്പെടുത്തിയിട്ടുണ്ട്.
കൂടുതലും മീസിൽസിന്റെയും റൂബെല്ല വാക്സിന്റെയും കൂടെ സംയുക്തമായാണ് ഈ വാക്സിൻ നൽകിവരുന്നത്.
ഇതിനെ എം എം ആർ എന്നറിയപ്പെടുന്നു.
മുൻപു പറഞ്ഞ മൂന്നു വാക്സിനുകളുടെയും കൂടെ വാരിസെല്ല വാക്സിൻ കൂടി കൂട്ടി രൂപവൽകരിച്ച എം എം ആർ വി എന്നറിയപ്പെടുന്ന വാക്സിനും ലഭ്യമാണ്.
2005 വരെ പ്രതിരോധവൽക്കരണത്തിന്റെ ഭാഗമയി 110 രാജ്യങ്ങൾ ഈ വാക്സിൻ നൽകി.
വ്യാപകമായി വാക്സിൻ നൽകിയ ഭാഗങ്ങളിൽ രൊഗമുണ്ടാകുന്നതിൽനിന്നും 90% ത്തിലധികം കുറവ് രേഖപ്പെടുത്തിയിട്ടുണ്ട്.
50 കോടിയിലധികം ഒരേ വിഭാഗത്തിലുള്ള വാക്സിൻ ഡോസുകൾ ഇതുവരെ നൽകിക്കഴിഞ്ഞു.
1998 ൽ ആണ് മംപ്സ് വാക്സിന് ആദ്യമായി ലൈസൻസ് ലഭിച്ചത്.
എങ്കിലും ആ വാക്സിന്റെ ഫലം വളരെ കുറവായിരുന്നു.
1960 ഓടു കൂടി മെച്ചപ്പെട്ട വാക്സിൻ ലഭ്യമായി.
ഇത് ലോകാരോഗ്യ സംക്ഖടനയുടെ അവശ്യ മരുന്നുകളുടെ പട്ടികയിൽപ്പെടുന്നു.
"അടിസ്ഥാന ആരോഗ്യ സംവിധാനത്തിനാവശ്യമായ വളരെ പ്രധാനപ്പെട്ട മരുന്ന്" എന്ന് ഇതിനെ കുറിച്ച് പറഞ്ഞിരിക്കുന്നു.
ഈ രോഗത്തിന് പലതരത്തിലുള്ള വാക്സിനുകളും 2007 ആയപ്പോഴേക്കും ലഭ്യമായിത്തുടങ്ങി.
വിവിധതരം വാക്സിനുകൾ മംപ്സ് വാക്സ് ആർ ഐ ടി 4385 : ജെറൈൽ ലിൻ തന്തുവിൽനിന്ന് ഉരുത്തിരിച്ച ഏറ്റവും പുതിയ തന്തുവാണ് ഇത്.
മൗറിസ് ഹിൽമാൻ ആണ് ജെറൈൽ ലിൻ തന്തുവിന്റെ പിതാവ്.
എം എം ആർ വാക്സിൻ.
(മീസിൽസ്, മംപ്സ്, റൂബെല്ല വാക്സിൻ) ആണ് ഏറ്റവും സാധാരണയായി ഉയോഗിച്ചു വരുന്ന മുണ്ടിവീക്കത്തിന്റെ വാക്സിൻ.
ലെനിൻഗ്രാഡ്- 3 തന്തു: ഗിനിപ്പന്നിയുടെ വൃക്ക കോശങ്ങളിൽ വളർത്തിയെഡുത്ത, പുരാതന സോവിയേറ്റ് രാജ്യങ്ങൾ 1950 വരെ ഉപയോഗിച്ച വാക്സിനാണ് ലെനിൻഗ്രാഡ്- 3 തന്തു.
ഇത് സ്മ്രോഡിന്റ്സെവും ക്ല്യച്കൊയും ചേർന്ന് വികസിപ്പിച്ചെടുത്തതാണ്.
ഈ വാക്സിൻ റഷ്യയിൽ പതിവായി ഉപയോഗിച്ചിരുന്നു.
എൽ-സാഗ്രെബ് തന്തു , ഇന്ത്യയിലും ക്രൊയേഷ്യയിലും ഉപയോഗിച്ചതും  ലെനിൻഗ്രാഡ്- 3 തന്തുവിൽ നിന്ന് വീണ്ടും വഴിമാറ്റി ഉരുത്തിരിച്ചതുമാകുന്നു.
ഉരബെ തന്തു, ജപ്പാനിൽ ആണു പരിചയപ്പെടുത്തിയത്, പിന്നീട് ബെൽജിയം, ഫ്രാൻസ്, ഇറ്റലി തുടങ്ങിയ രാജ്യങ്ങളിലും ഉപയോഗിച്ചു.
ഇത് വലിയ മെനിഞ്ചൈറ്റിസിന് കാരണമാകയാൽ പല രാജ്യങ്ങളും ഉപേക്ഷിച്ചു.
റുബിനി തന്തു, പ്രധാനമായും സ്വിറ്റ്സർലാന്റിൽ ഉപയോഗിച്ചു.
ഇത് കോഴികളുഡെ ഭ്രൂണത്തിൽ കൂഡുതൽ സംഖ്യയിൽ കഡത്തി വിട്ട് ഉരുത്തിരിച്ചെടുത്തതാണ്.
പിന്നീട് ഇത് ശക്തി കുറഞ്ഞതാണെന്ന് തെളിയിക്കപ്പെട്ടു.
1985ൽ ആണ് ഇത് അവതരിപ്പിക്കപ്പെട്ടത്.
ഇംഗ്ലണ്ടിൽ (മീസിൽസ് ഉം റുബെല്ലയും) എം ആർ മിശ്രിത വാക്സിൻ മാറ്റി എം എം ആർ അവതരിപ്പിച്ചപ്പോഴും അമേരിക്കയിൽ മോണോവാലന്റ് മംപ്സ് വാക്സിൻ ലഭ്യമായിരുന്നു.
ലൈസൻസുള്ള മോണോവാലന്റ് മംപ്സ് വാക്സിൻ ഇംഗ്ലണ്ടിൽ ഒരിക്കലും ലഭ്യമായിരുന്നില്ല.
ഇത് 20-ആം നൂറ്റാണ്ടിന്റെ അവസാന കാലത്ത് ഒരു വാഗ്വാദത്തിനു കാരണമായി.
സംഭരണവും സ്ഥിരതയും
തണുത്ത ചങ്ങല (കോൾഡ് ചെയിൻ) വാക്സിനിൽ ഒരു പ്രധാന പരിമിതിയാണ്, പ്രത്യേകിച്ചു വികസ്വര രാജ്യങ്ങളിൽ.
മംപ്സ് വാക്സിൻ സാധരണ ശീതീകരിച്ചാണ് വെക്കുന്നത്, എന്നാൽ എറ്റവും കൂടിയ അദ്ധപ്രായമായ 65 ദിവസങ്ങൾ 23 ഡിഗ്രീ സെൽഷ്യസ് വെക്കുമ്പോഴാണ് ലഭിക്കുന്നത്.
സൂചിക അവലംബം പുറത്തേക്കുള്ള കണ്ണികൾ
മുണ്ടയ്ക്കൽ ബീച്ച് ഇംഗ്ലീഷ് വിലാസം https://ml.wikipedia.org/wiki/Mundakkal_Beach
കൊല്ലം നഗരത്തിലെ പ്രശസ്തമായ ബീച്ചും കേരളത്തിലെ പ്രശസ്തമായ ടൂറിസം കേന്ദ്രങ്ങളിലൊന്നുമാണ് മുണ്ടയ്ക്കൽ ബീച്ച് (Mundakkal Beach) (Malayalam : മുണ്ടയ്ക്കൽ ബീച്ച്).
മുണ്ടയ്ക്കൽ ആണ് ഈ ബീച്ച് സ്ഥിതിചെയ്യുന്നത്.
കൊല്ലത്തെ ഒരു പ്രധാന അയൽപക്കവും കശുവണ്ടി സംസ്കരണ കേന്ദ്രവും കൂടിയാണ് ഈ പ്രദേശം.
2016 ജൂൺ 21 ന് ഡ്രഡ്ജർ കപ്പലായ 'ഹൻസിത്ത' തീരത്ത് അടുത്ത ശേഷം മുണ്ടയ്ക്കൽ കടൽ ലോകപ്രശസ്തമായി.
ഡ്രെഡ്ജർ കപ്പലിനെ പൊളിക്കാൻ 2017 ഒക്ടോബർ 18 നാണ് ആരംഭിച്ചത്.
മുണ്ടയ്ക്കൽ പാപനാശം ബീച്ച് എന്നും ഈ ബീച്ച് അറിയപ്പെടുന്നു.
മുണ്ടയ്ക്കൽ പാപനാശം ബീച്ചിലെ വെള്ളത്തിൽ മുങ്ങിക്കുളിച്ചാൽ എല്ലാ പാപങ്ങളും കഴുകി കളയുമെന്ന് ഭക്തർ വിശ്വസിക്കുന്നു.
ചിത്രശാല Dredgre 'Hansitha' before reaching the shores during August 2014 A distant view of the beach Dredger "Hansitha" during Jul 2016.jpg Side view of 'Hansitha' Children playing near 'Hansitha' at Mundakkal coast അവലംബം ബാഹ്യ ലിങ്കുകൾ Mundakkal Beach എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വ്യാപാരം Gdańsk ഇംഗ്ലീഷ് വിലാസം https://ml.wikipedia.org/wiki/Trade
പണം പ്രതിഫലമാക്കിക്കൊണ്ട് സാധനങ്ങളോ സേവനങ്ങളോ കൈമാറ്റം ചെയ്യപ്പെടുന്ന പ്രക്രീയയാണ് വ്യാപാരം എന്നതുകൊണ്ട്‌ അർത്ഥമാക്കുന്നത്.
ഉത്പാദകരിൽ നിന്നും ഉപഭോക്താക്കളിലേക്ക് സാധനങ്ങളോ സേവനങ്ങളോ എത്തിച്ചേരുന്നതുവരെയുള്ള ആകെ പ്രവർത്തനങ്ങളാണ് വ്യാപാരത്തിൽ ഉൾപ്പെടുന്നത്.
ഇങ്ങനെ സാധനങ്ങളോ സേവനങ്ങളോ കൈമാറ്റം ചെയ്യപ്പെടുന്നതിന് സഹായകമായ സംവിധാനമോ സ്ഥലമോ വിപണി എന്നറിയപ്പെടുന്നു.
ബാർട്ടർ സമ്പ്രദായം ആണ് വ്യാപാരത്തിൻറെ ആദ്യ രൂപം.
ബാർട്ടർ സമ്പ്രദായത്തിൽ സാധനങ്ങൾക്ക് പകരം സാധനങ്ങളാണ് വിനിമയം ചെയ്തിരുന്നത്.
എന്നാൽ ഈ സംവിധാനത്തിൽ സാധനങ്ങളുടെ യഥാർത്ഥ മൂല്യം കണക്കാക്കാൻ പറ്റില്ലായിരിന്നു.
പണത്തിൻറെ ആവിർഭാവം ബാർട്ടർ സമ്പ്രദായത്തിൻറെ ഈ ന്യൂനതയ്ക്കൊരു പരിഹാരമായി.
അങ്ങനെയാണ് വ്യാപാരത്തിന് തുടക്കമായത്.
വ്യാപാരം രണ്ട് വ്യക്തികൾ തമ്മിലോ രണ്ടിലധികം വ്യക്തികൾ തമ്മിലോ ആകാം.
വിവിധതരം വ്യാപാരങ്ങൾ മൊത്ത വ്യാപാരം
ഉത്പാദകരിൽ നിന്നും ചില്ലറ വ്യാപാരികളിലേക്ക് സേവനങ്ങളോ എത്തിച്ചേരുന്നതിനിടയിൽ പ്രവർത്തിക്കുന്നതാണ് മൊത്ത വ്യാപാരം (Wholesale).
ഈ പ്രവർത്തനങ്ങളിൽ ഏർപ്പെടുന്നവരെ മൊത്ത വ്യാപാരികൾ എന്നു പറയുന്നു.
മൊത്ത വ്യാപാരികൾ ഉപഭോക്താക്കളുമായി നേരിട്ട് ബന്ധപ്പെടുന്നില്ല.
ചില്ലറ വ്യാപാരം
സാധനങ്ങളോ സേവനങ്ങളോ അതിൻറെ അന്തിമ ഉപഭോക്താക്കളിലേക്ക് എത്തിച്ചുകൊടുക്കുന്ന വ്യാപാരമാണ് ചില്ലറ വ്യാപാരം (Retail).
ഇങ്ങനെ ചെയ്യുന്നവർ ചില്ലറ വ്യാപാരികൾ എന്നറിയപ്പെടുന്നു.
ആഭ്യന്തര വ്യാപാരം
ഏതെങ്കിലും ഒരു പ്രത്യേക  രാജ്യത്തിനകത്ത് മാത്രമുള്ള വ്യാപാരമാണ് ആഭ്യന്തര വ്യാപാരം (Inernal trade).
ആ രാജ്യത്തിനകത്ത് നിലനിൽക്കുന്ന നിയമങ്ങൾ ആണ് അത്തരം വ്യാപാരങ്ങളെ നിയന്ത്രിക്കുന്നത്‌.
വിദേശ വ്യാപാരം
ഒരു രാജ്യത്തിനകത്തുനിന്നും മറ്റുരാജ്യങ്ങളിലേക്ക് വ്യാപാരം നടത്തുന്നതിനെ വിദേശ വ്യാപാരം എന്നു പറയുന്നു (Foreign trade) രാജ്യങ്ങൾ തമ്മിലുള്ള വ്യാപാര കരാറുകളാണ് ഇത് സാധ്യമാക്കുന്നത്.
അന്താരാഷ്‌ട്ര വ്യാപാരം
ഒന്നിലധികം രാജ്യങ്ങളിൽ വിപണികണ്ടെത്തി നടക്കുന്ന വ്യാപാരങ്ങളാണ് അന്താരാഷ്‌ട്ര വ്യാപാരം(International trade).
അന്താരാഷ്‌ട്ര വാണിജ്യ കാരാറുകളും നിയമങ്ങളുമാണ് ഇത്തരം വ്യാപാരങ്ങളെ നിയന്ത്രിക്കുന്നത്‌.
സ്വതന്ത്ര വ്യാപാരം
ആഗോളവത്ക്കരണത്തിൻറെ ഫലമായി ഉടലെടുത്ത ഒരു സംവിധാനമാണ് സ്വതന്ത്ര വ്യാപാരം.
കർശനമായ നിയന്ത്രണങ്ങളോ നികുതിവ്യവസ്ഥയോ ഇല്ലാത്ത സംവിധാനമാണിത്.
ഓൺലൈൻ വ്യാപാരം
ഇന്റെർനെറ്റിൻറെ അനന്തമായ സാധ്യതകൾ പ്രയോജനപ്പെടുത്തി ഉടലെടുത്ത വ്യാപാരമാണിത്.
ഇടനിലക്കാരില്ലാതെ ഉത്പാദകരിൽ നിന്നും നേരിട്ട് ഉത്പന്നങ്ങൾ ഉപഭോക്താക്കളിലേക്ക് എത്തുന്നത് വഴി ഉപഭോക്താക്കൾക്ക് വിലക്കുറവിൻറെ നേട്ടം ലഭിക്കുന്നു.
പുറത്തേക്കുള്ള കണ്ണികൾ അവലംബം ↑ http://www.economicsdiscussion.net/money/barter-system-and-its-drawbacks/4056 ↑ http://www.bbc.com/news/business-38209407 ↑ http://www.stock-trading-warrior.com/History-of-Online-Stock-Trading.html
വ്യാജോക്തി (അലങ്കാരം)
കൗതുകജന്യമായ വ്യാജ പരാമർശമാണ്‌ വ്യാജോക്തി എന്ന അലങ്കാരം.
ലക്ഷണം രഹസ്യരക്ഷയ്ക്കായ് ചെയ്യും
വ്യാജം വ്യാജോക്തിയാമത്
യഥാർത്ഥത്തിൽ ഉള്ളതിനെ അല്ലെങ്കിൽ ഉണ്ടായതിനെ മറച്ചുവച്ച് ബോധപൂർവ്വം മറ്റൊന്ന് പ്രകടിപ്പിക്കുന്ന അലങ്കാരമാണിത് ഓർക്കാനിച്ചു തുടങ്ങേണ്ട
തീർക്കും മുൻപേ മധുവിധു കാവ്യാലങ്കാരങ്ങൾ
വ്യാജദിയൊനുസ്യോസ് ഇംഗ്ലീഷ് വിലാസം https://ml.wikipedia.org/wiki/Pseudo_Dionysius_the_Areopagite
അഞ്ചാം നുറ്റാണ്ടിന്റെ അവസാനത്തിനും ആറാം നൂറ്റാണ്ടിന്റെ ആരംഭത്തിനും ഇടയ്ക്ക് രചിക്കപ്പെട്ട ഒരുപറ്റം ക്രിസ്തീയ നവപ്ലേറ്റോണിക മിസ്റ്റിക്ക് രചനകളുടെ കർത്താവായ അജ്ഞാതദൈവശാസ്ത്രജ്ഞനും തത്ത്വചിന്തകനുമാണ് വ്യാജദിയൊനുസ്യോസ് .
ഗ്രീസിലെ ആഥൻസിൽ പൗലോസ് അപ്പസ്തോലന്റെ പ്രസംഗം കേട്ട് ക്രിസ്തുമതം സ്വീകരിച്ച അരയോപഗസുകാരൻ ദിയൊനുസ്യോസിന്റെ പേരിൽ  എഴുതപ്പെട്ട ഈ ഗ്രന്ഥങ്ങളുടെ കർത്താവ് പുതിയനിയമകാലത്തെ വ്യക്തികളുമായി പരിചയം ഭാവിക്കുന്നു.
അതിനാൽ ആ രചനാസമുച്ചയം,  ക്രിസ്തീയബൈബിൾ സംഹിതയുടെ ഭാഗമായ അപ്പൊസ്തോലനടപടികളിൽ പരാമർശിക്കപ്പെടുന്ന അരയോപഗസുകാരൻ ദിയൊനുസ്യോസിന്റെ തന്നെ സൃഷ്ടിയായി  ഏറെക്കാലം കരുതപ്പെട്ടിരുന്നു.
മദ്ധ്യയുഗങ്ങളിലെ ക്രൈസ്തവചിന്തയെ വ്യാജദിയൊനുസ്യോസിന്റെ രചനകൾ ആഴത്തിൽ സ്വാധീനിച്ചു.
സിറിയയിൽ ഗ്രീക്ക് ഭാഷയിൽ സൃഷ്ടിക്കപ്പെട്ട ഈ രചനാസമുച്ചയം, അയർലൻഡുകാരൻ ജോണിന്റെ (John the Scot) ഒൻപതാം നൂറ്റാണ്ടിലെ ലത്തീൻ പരിഭാഷയിലൂടെ പാശ്ചാത്യക്രൈസ്തവലോകത്തും പ്രചരിച്ചു.
ക്രിസ്തീയ യോഗാത്മസാഹിത്യത്തിന്റെ(Christian mysticism) പിതാവായി വ്യാജദിയൊനുസ്യോസ് കണക്കാക്കപ്പെടുന്നു.
ചരിത്രം രചനാകാലം
വ്യാജദിയൊനുസ്യോസിന്റെ രചനകളെ  ആദ്യം പരാമർശിച്ചുകാണുന്നത്,  ക്രി.
518-നും 528-നും ഇടയ്ക്കെങ്ങോ അന്ത്യോക്യായിലെ സെവേരസ് ആണ്.
485-ൽ മരിച്ച നവപ്ലേറ്റോണിക ചിന്തകൻ പ്രൊക്ലസിന്റെ രചനകളുമായി വ്യാജദിയൊനിസ്യോസ് പരിചയം കാട്ടുകയും ചെയ്യുന്നു.
ഈ രണ്ടു സൂചനകളാണ്  വ്യാജദിയൊനുസ്യോസിന്റെ കാലനിർണ്ണയത്തിന് ആശ്രയമായുള്ളത്.
അതിനാൽ, ക്രി.
അഞ്ചാം നുറ്റാണ്ടവസാനത്തിനും ആറാം നുറ്റാണ്ടിന്റെ ആരംഭകാലത്തിനും ഇടയ്ക്ക് അദ്ദേഹം ജീവിച്ചിരുന്നതായാണ് കരുതപ്പെടുന്നത്.
നവപ്ലേറ്റോണിക ചിന്തകൻ പ്രൊക്ലസിന്റെ ശിഷ്യൻ ആയിരുന്നിരിക്കാം അദ്ദേഹമെന്നും അനുമാനമുണ്ട്.
പാശ്ചാത്യലോകത്ത്
പൗരസ്ത്യസഭയിൽ രൂപമെടുത്ത വ്യാജദിയൊനിസ്യോസിന്റെ രചനകൾ പാശ്ചാത്യദേശത്തെത്തിയത് ബൈസാന്തിയ രാജധാനിയുമായി നയതന്ത്രബന്ധത്തിന്റെ ഭാഗമായി എട്ടും ഒൻപതും നൂറ്റാണ്ടുകളിൽ നടന്ന ചില കൈമാറ്റങ്ങളിലൂടെയാണ്.
ബൈസാന്തിയ ചക്രവർത്തി "വിക്കൻ മിഖായേൽ" (Michael the Stammerer) ഫ്രഞ്ച് ചക്രവർത്തി "ഭക്തൻ ലൂയീസിന്" (Louis the Pious) ക്രി.
827-ൽ സമ്മാനിച്ച വ്യാജദിയൊനിസ്യോസിന്റെ രചനകളുടെ പ്രതി പാരിസിന്റെ പ്രാന്തത്തിലുള്ള വിശുദ്ധ ഡെനിസിന്റെ ആശ്രമത്തിലെത്തി.
മൂന്നാം നൂറ്റാണ്ടിൽ പാരീസിലെ മെത്രാനായിരുന്ന രക്തസാക്ഷി വിശുദ്ധ ഡെനിസിന്റെ ശവകൂടീരം ആ ആശ്രമത്തിലായിരുന്നു.
ഈ അമൂല്യഗ്രന്ഥത്തെ തന്റെ ആശ്രമത്തിന്റെ പെരുമ വർദ്ധിപ്പിക്കാനുള്ള ഉപാധിയായി കണ്ട അപ്പോഴത്തെ ആശ്രമാധിപൻ ഹിൽഡുയിൻ, അതിനെ ലത്തീനിലേയ്ക്കു പരിഭാഷപ്പെടുത്തി.
ഒപ്പം, ഈ രചനാസമുച്ചയത്തിന്റെ കർത്താവായി കരുതപ്പെട്ടിരുന്ന അരിയോപാഗസുകാരൻ ദിയൊനുസ്യോസും തന്റെ ആശ്രമത്തിന്റെ പേരുകാരനായ വിശുദ്ധ ഡെനിസും അപ്പസ്തോലികകാലത്ത് ജീവിച്ചിരുന്ന  ഒരേ വ്യക്തിതന്നെയാണെന്ന് അവകാശപ്പെടുന്ന മറ്റൊരു രചനകൂടി ഹിൽഡുയിൻ നിർവഹിച്ചു.
ഒന്നാം നൂറ്റാണ്ടിലെ ആഥൻസിലെ മെത്രാനായി കരുതപ്പെട്ടിരുന്ന അരിയോപാഗസുകാരൻ ദിയൊനുസ്യോസ് പിന്നീട് ഫ്രാൻസിലെത്തി പാരിസിലെ മെത്രാനും തന്റെ ആശ്രമത്തിന്റെ അധിപനുമായി ഒടുവിൽ രക്തസാക്ഷിത്വം വരിച്ചെന്നാണ് ആ രചനയിൽ ഹിൽഡുയിൻ അവകാശപ്പെട്ടത്.
പാശ്ചാത്യസഭയിൽ ദിയൊനുസ്യോസിന്റെ കഥയും വ്യാജദിയൊനുസ്യോസിന്റെ രചനാസമുച്ചയവും പ്രചരിക്കാൻ തുടങ്ങിയത് അങ്ങനെയാണ്.
ഹിൽഡുയിന്റെ ഈ കഥയിൽ ഒന്നാം നൂറ്റാണ്ടിലെ അരയോപാഗസുകാരൻ ദിയൊനുസ്യോസ്, മൂന്നാം നൂറ്റാണ്ടിലെ രക്തസാക്ഷി വിശുദ്ധ ഡെനിസ്, 5-6 നൂറ്റാണ്ടുകളിലെ വ്യാജദിയൊനുസ്യോസ് എന്നിവരുടെ  വ്യക്തിത്വങ്ങൾ ചേർന്ന് ഒന്നായി.
ഹിൽഡുയിന്റെ പരിഭാഷ ഏറെ പോരായ്മകളുള്ളതായിരുന്നതിനാൽ കുറ്റമറ്റ മറ്റൊരു പരിഭാഷ ആവശ്യമായി വന്നു.
അതിന് പ്രഖ്യാതപണ്ഡിതൻ  അയർലൻഡുകാരൻ ജോണിനെ(John Scott) നിയോഗിച്ചത് ക്രി.
862-ൽ ഫ്രാൻസിൽ ചക്രവർത്തിയായിരുന്ന "കഷണ്ടി ചാൾസ്" (Charles the Bald) ആണ്.
ഉന്നതനിലവാരം പുലർത്തിയ ആ പരിഭാഷ റോമിൽ മാർപ്പാപ്പയുടെ ഗ്രന്ഥശാലയുടെ അധിപനായിരുന്ന അനസ്താസിയസ് ക്രി.
875-ൽ പരിഷ്കരിച്ച് കുറ്റം തീരുക്കുകയും ചെയ്തു.
തുടർന്നുള്ള നൂറ്റാണ്ടുകളിൽ പാശ്ചാത്യദേശത്ത് വ്യാജദിയൊനുസ്യോസിന്റെ രചനകൾ പ്രചരിച്ചത് ഈ ലത്തീൻ പരിഭാഷയിലൂടെയാണ്.
അപ്പസ്തോലനടപടികളിലെ അരയോപഗസുകാരൻ ദിയൊനുസ്യോസിന്റെ പേരിനെ ആശ്രയിച്ചുള്ള വ്യാജദിയൊനുസ്യോസിന്റെ രചനാതന്ത്രം മഹാവിജയമായി.
ദൈവിക ത്രിത്വത്തേയും , ക്രിസ്തുവിന്റെ വ്യതിരിക്തമായ ദൈവ-മനുഷ്യസ്വഭാവങ്ങളേയും കുറിച്ചുള്ള യാഥാസ്ഥിതിക ക്രിസ്തീയ നിലപാടുകളുമായി പൊരുത്തപ്പെടാത്തവയായിരുന്നിട്ടും,   മദ്ധ്യയുഗങ്ങളിലും, നവോത്ഥാനകാലത്തുപോലും ഈ രചനകൾക്ക് അപ്പസ്തോലികമായ ആധികാരികത കല്പിക്കപ്പെടാൻ അത് ഇടയാക്കി.
ആറാം നൂറ്റാണ്ടിൽ ഗ്രിഗോറിയോസ് ഒന്നാമൻ മാർപ്പാപ്പയ്ക്ക് ദിയൊനുസ്യോസിനോട് ആരാധന തന്നെയായിരുന്നു.
640-ലെ ലാറ്ററൻ സൂനഹദോസിൽ, കത്തോലിക്കാ സിദ്ധാന്തങ്ങളുടെ സ്ഥാപനത്തിന് മാർട്ടിൻ മാർപ്പാപ്പ ദിയൊനുസ്യോസിനെ ഉദ്ധരിച്ചു.
കോൺസ്റ്റാന്റിനോപ്പിളിലെ മൂന്നാം സൂനഹദോസിന്റേയും  നിഖ്യായിലെ രണ്ടാം സൂനഹദോസിന്റേയും തീരുമാനങ്ങളെ ദിയൊനുസ്യോസ് സ്വാധീനിച്ചു.
ഇടയ്ക്ക്, ആറാം നൂറ്റാണ്ടിൽ എഫേസൂസിലെ ഹൈപ്പേഷിയസും പിൽക്കാലത്ത് കൂസായിലെ നിക്കോളസും മറ്റും ഈ രചനകളുടെ ആധികാരികതയെ ചോദ്യം ചെയ്തെങ്കിലും അവയുടെ സ്വീകാര്യത കുറഞ്ഞില്ല.
പന്ത്രണ്ടാം നൂറ്റാണ്ടിലെ ചിന്തകൻ പീറ്റർ ലൊംബാർഡും , പതിമൂന്നാം നൂറ്റാണ്ടിലെ സ്കോളാസ്റ്റിക് ചിന്തകന്മാരായ വലിയ അൽബർത്തോസ് , തോമസ് അക്വീനാസ് , ബൊനവന്തുരാ തുടങ്ങിയവരും, പതിനാലാം നൂറ്റാണ്ടിലെ പ്രഖ്യാതകവി ഡാന്റെയും എല്ലാം വ്യാജദിയൊനുസ്യോസിനെ ആധികാരികമായെടുത്തു.
അരിസ്റ്റോട്ടിൽ കഴിഞ്ഞാൽ, തോമസ് അക്വീനാസ് ഏറ്റവുമേറെ ഉദ്ധരിക്കുന്ന എഴുത്തുകാരൻ ദിയൊനുസ്യോസ് ആണ്.
1457-ൽ നവോത്ഥാന പണ്ഡിതൻ ലോറൻസോ വല്ലയാണ് കൂടുതൽ വിജയകരമായി ഈ രചനകളുടെ കർതൃത്വത്തെ ചോദ്യം ചെയ്തത്.
1501-ൽ ജോൺ ഗ്രോസിൻ, ലോറൻസോയുടെ നിലപാട് ആവർത്തിച്ചു.
1504-ൽ പ്രസിദ്ധ നവോത്ഥാനചിന്തകൻ ഇറാസ്മസ് ഈ കണ്ടെത്തൽ അംഗീകരിച്ച് പ്രസിദ്ധമാക്കിയതോടെ  വ്യാജദിയൊനുസ്യോസിന്റെ രചനകൾ അപ്പസ്തോലികകാലത്തു നിന്നുള്ളവയല്ല എന്നു പണ്ഡിതലോകം സമ്മതിച്ചു.
എന്നാൽ ഇത്തരം വിമർശനങ്ങക്കു ശേഷവും, വ്യാജദിയൊനുസ്യോസിന്റെ രചനകൾ അപ്പസ്തോലന്മാരുടെ കാലത്തേതല്ല എന്ന് പരക്കെ അംഗീകരിക്കപ്പെട്ടത് ആധുനികകാലത്തു മാത്രമാണ്.
വ്യാജദിയൊനുസ്യോസിന്റെ രചനകളിൽ ഇന്നു ലഭ്യമായുള്ളത് ദൈവികനാമങ്ങൾ (Divine Names), സ്വർഗീയശ്രേണി (Celestial Hierarchy), സഭാശ്രേണി (Ecclesiastical hierarchy), യോഗാത്മദൈവശാസ്ത്രം (Mystical theology)  എന്നീ ഗ്രന്ഥങ്ങളും പത്തു ലേഖനങ്ങളുമാണ്.
ദൈവികനാമങ്ങൾ ‍: പതിമൂന്ന് അദ്ധ്യായങ്ങളുള്ള ഈ കൃതിയാണ് ദിയൊനുസ്യോസിന്റെ രചനകളിൽ ഏറ്റവും ദീർഘമായത്.
ബൈബിളിലും പേഗൻ രചനകളിലും  സ്രഷ്ടാവായ ദൈവത്തിന് കല്പിക്കപ്പെട്ടിട്ടുള്ള നാമങ്ങളെ അനുകൂലമനസ്ഥിതിയോടെ പരിശോധിക്കുന്നതിനൊപ്പം ദൈവത്തെ വിവരിക്കുന്നതിൽ ഭാഷക്കുള്ള പരിമിതികളെ വെളിപ്പെടുത്തുക കൂടി ചെയ്യുന്ന ഈ കൃതി, മണ്ഡന-ഖണ്ഡന ദൈവശാസ്ത്രങ്ങൾ(affirmative and negative theology) ചേർന്നതാണ്.
സ്വർഗ്ഗീയശ്രേണി : ദൈവത്തിന്റെ ആജ്ഞാവാഹകരായ ഒൻപതു വൃന്ദം മാലാഖമാരെക്കുറിച്ചും മനുഷ്യരെ ദൈവത്തിങ്കലേയ്ക്കുയർത്തുന്നതിൽ ഈ സ്വർഗീയവൃന്ദങ്ങൾക്കുള്ള പങ്കിനെക്കുറിച്ചുമാണ് ഈ രചന.
സഭാശ്രേണി :ഭൂമിയിലെ ദൈവത്തിന്റെ സഭയും അതിലെ അധികാരശ്രേണിയുമാണ് ഈ രചനയുടെ വിഷയം.
യോഗാത്മദൈവശാസ്ത്രം : ഒരു യോഗാത്മരചനയായി കണക്കാക്കപ്പെടുന്ന ഈ ലഘുഗ്രന്ഥത്തിന്റെ ഉള്ളടക്കം ഖണ്ഡനദൈവശാസ്ത്രമാണ്.
ദൈവത്തെ നിർവചിക്കുന്നതിനേക്കാൾ ദൈവം എന്തല്ല എന്നു പറയുന്നതാണ് എളുപ്പം എന്നാണ് ഖണ്ഡനദൈവശാസ്ത്രത്തിന്റെ നിലപാട്.
ക്രിസ്തീയദൈവശാസ്ത്രം ആദ്യമായി യോഗാത്മരൂപം കൈക്കൊണ്ടത്  ഈ രചനയിലാണെന്ന് വാദമുണ്ട്.
കത്തുകൾ : ദിയൊനുസ്യോസിന്റെ പത്തു ലേഖനങ്ങൾ വ്യത്യസ്തവ്യക്തികളെ സങ്കല്പിച്ച് എഴുതപ്പെട്ടിട്ടുള്ളവയാണ്.
സന്യാസിമാർക്കും, ശെമ്മാശന്മാർക്കും, പുരോഹിതന്മാർക്കും മെത്രാന്മാർക്കുമായി എഴുതപ്പെട്ടിരിക്കുന്ന അവയുടെ ക്രമീകരണം, സഭാശ്രേണിയിൽ സ്വീകർത്താക്കൾക്കുള്ള സ്ഥാനത്തിന്റെ അടിസ്ഥാനത്തിലാണ്.
അതിനാൽ‍, സന്യാസികൾക്കുള്ള കത്തുകൾ തുടക്കത്തിലും മെത്രാന്മാർക്കുള്ളത് ഏറ്റവും ഒടുവിലുമായി വരുന്നു.
നവപ്ലേറ്റോണിസത്തെ ക്രിസ്തീയമായ ചട്ടക്കൂടിൽ അവതരിപ്പിച്ച വ്യാജദിയൊനുസ്യോസ്, വ്യക്തിഭാവത്തിനും സത്താഭാവത്തിനും ഉപരിയായൊരു സത്തയായി ദൈവത്തെ സങ്കല്പിച്ചു.
സമയത്തിനും നിത്യതയ്ക്കുതന്നെയും അതീതനാണ് ദിയൊനുസ്യോസിന്റെ ദൈവം.
പ്രപചഞ്ചത്തിന്റെ ഉറവിടമായി അതിൽ വ്യാപിച്ചുനിൽക്കുന്ന ആ ദൈവത്തിൽ നിന്ന്, സൃഷ്ടികൾ നിരന്തരം പ്രത്യക്ഷീഭവിക്കുന്നു.
ഒൻപതു വൃന്ദം മാലാഖമാരുടെ സ്വർഗ്ഗീയശ്രേണി വഴി പ്രപഞ്ചത്തെ ഭരിക്കുന്ന ദൈവത്തിന്റെ ഭൂമിയിലെ ശ്രേണിയിൽ സഭയിലെ മെത്രാന്മാരും, പുരോഹിതന്മാരും ഡീക്കന്മാരും ചേർന്ന മൂന്നു വൃന്ദങ്ങളാണുള്ളത്.
എല്ലാ ശ്രേണിയും ചെന്നെത്തുന്നത് യേശുവിലാണ് .
സഭാശ്രേണിവഴി നൽകപ്പെടുന്ന വിശുദ്ധകൂദാശകൾ ദൈവകൃപയുടെ ചാലുകളാണ്.
മൗലികമായ തിന്മ എന്നൊന്ന് ഇല്ലെന്നും തിന്മയെന്നത് നന്മയുടെ അഭാവമാണെന്നും എല്ലാ തിന്മയിലും നന്മയുടെ അംശം ഉണ്ടെന്നും ദിയൊനുസ്യോസ് കരുതി.
സ്വർഗ്ഗപ്രാപ്തിയിൽ ആത്മാക്കാൾ ദൈവീഭവിച്ച്, വേർപെട്ടുപോകാത്തവിധം ദൈവത്തോട് ചേരുമെന്നും അദ്ദേഹം പഠിപ്പിച്ചു.
എങ്കിലും ഈ ദൈവപ്രാപ്തിയിലും ആത്മാക്കൾ വ്യക്തികളായി നിലനിൽക്കുന്നു.
5-6 നൂറ്റാണ്ടുകളിലെ തന്റെ കൃതികൾ അപ്പസ്തോലിക കാലവുമായി ബന്ധപ്പെട്ട ഒരു വ്യക്തിയുടേതെന്ന മട്ടിൽ അവതരിപ്പിച്ച വ്യാജദിയൊനുസ്യോസിന്റെ പ്രവൃത്തി, സാഹിത്യസംബന്ധിയായ കൃത്രിമത്വം(Literary forgery) ആണോ എന്ന ചോദ്യത്തിന്, സാഹിത്യത്തിലെ കൃത്രിമത്വം എന്നത് ആധുനികകാലത്തെ ഒരു സങ്കല്പമാണെന്നാണ് മറുപടി.
മൺമറഞ്ഞ പ്രശസ്തവ്യക്തികളുടെ പേരിൽ പിൽക്കാലത്തെ രചനകൾ അവതരിപ്പിക്കുകയെന്നത്  പൗരാണികകാലത്ത് വളരെ സാധാരണമായിരുന്നു.
പഴയ ആശയങ്ങളുടേയും പാരമ്പര്യങ്ങളുടേയും  പിന്തുടർച്ചയെയാണ് അത്തരം രചനകൾ സൂചിപ്പിക്കുന്നത്.
അതിനാൽ, പുതിയനിയമത്തിലെ ഒരു കഥാപാത്രത്തിന്റെ പേരിൽ തന്റെ രചനകൾ അവതരിപ്പിക്കുക വഴി, എല്ലാക്കാലത്തേയും വിശുദ്ധരചനകൾക്കിടയിൽ  സ്ഥലകാലങ്ങൾക്കു മേലായുള്ള പാരസ്പര്യത്തെയാണ് വ്യാജദിയൊനുസ്യോസ് സൂചിപ്പിച്ചതെന്ന് വാദിക്കാം.
ദൈവത്തിന്റെ ഇച്ഛയനുസരിച്ചുള്ള ലോകസൃഷ്ടി, ദൈവത്തിനെതിരായുള്ള കലാപത്തിന്റെ ഫലമായുണ്ടായ മനുഷ്യന്റെ പതനം, മനുഷ്യാവതാരത്തിലൂടെയുള്ള ദൈവത്തിന്റെ സ്വയം നൽകൽ വഴി സാധിച്ച മനുഷ്യരക്ഷ, ദൈവപുത്രന്റെ കുരിശുമരണത്തിലെ വലിയ ത്യാഗം, പരിശുദ്ധാത്മാവുവഴി മനുഷ്യർക്കു ലഭിക്കുന്ന പുതിയ ജന്മം തുടങ്ങിയ ക്രിസ്തീയബോധ്യങ്ങളിൽ ഊന്നൽ കൊടുക്കാത്തതോ അവയ്ക്ക് എതിരായതോ ആയ സിദ്ധാന്തങ്ങളാണ് വ്യാജദിയൊനൊസ്യോസിന്റെ രചനകളിൽ ഉള്ളതെന്ന് വിമർശിക്കപ്പെട്ടിട്ടുണ്ട്.
പ്രൊട്ടസ്റ്റന്റ് നവീകരണത്തിന് നേതൃത്വം കൊടുത്ത മാർട്ടിൻ ലൂഥർ വ്യാജദിയൊനുസ്യോസിന്റെ രചനകളുടെ വലിയ വിമർശകനായിരുന്നു.
വ്യാജദിയൊനുസ്യോസ്, ക്രിസ്ത്യാനിയെന്നതിലുപരി പ്ലേറ്റോണിസ്റ്റാണ് എന്നായിരുന്നു ലൂഥറുടെ വിമർശനം.
വ്യാജദിയൊനുസ്യോസ് പൗലോസ് അപ്പസ്തോലന്റെ കാലത്തെ അരയോപ്പഗസുകാരൻ ദിയൊനുസ്യോസ് അല്ല എന്ന് സമ്മതിക്കുന്ന കത്തോലിക്കാ സഭ അദ്ദേഹത്തിന്റെ രചനാസമുച്ചയത്തെ ഇന്നും വിലമതിക്കുന്നു.
അദ്ദേഹം വ്യാജനാമത്തിൽ എഴുതിയത്, രചനകളിലൂടെ തനിക്കായി ഒരു സ്മാരകം പണിയാൻ ആഗ്രഹിക്കാതെ വിനീതനായി സുവിശേഷത്തെ മഹത്ത്വപ്പെടുത്താൻ മാത്രം ആഗ്രഹിച്ചതുകൊണ്ടാണെന്ന് ബെനഡിക്ട് പതിനാറാമൻ മാർപ്പാപ്പ 2008 മേയ് മാസത്തിൽ നടത്തിയ ഒരു പ്രഭാഷണത്തിൽ അഭിപ്രായപ്പെട്ടിട്ടുണ്ട്.
ആദ്യത്തെ പ്രധാന യോഗാത്മദൈവശാസ്ത്രജ്ഞനെന്ന് ദിയോനുസ്യോസിനെ വിശേഷിപ്പിക്കുന്ന മാർപ്പാപ്പ, ദൈവത്തെ നിർവചിക്കുന്നതിനേക്കാൾ, ദൈവം എന്തല്ല എന്നു പറയുകയാണ് എളുപ്പമെന്ന് വിശ്വസിക്കുന്ന പൗരസ്ത്യദർശനങ്ങളുമായി ക്രിസ്തുമതത്തെ കൂട്ടിയിണക്കുന്ന കണ്ണിയാണ് അദ്ദേഹമെന്നും ചൂണ്ടിക്കാട്ടുന്നു.
തുറസായ സ്ഥലത്ത് പ്രവർത്തിച്ചിരുന്ന ഒരു കോടതിയും ഒരു പൊതു സം‌വാദവേദിയുമായിരുന്നു ആഥൻസിലെ അരയോപഗസ്.
അവിടെ പൗലോസ് അപ്പസ്തോലൻ നടത്തിയ പ്രസംഗം കേട്ട്  പരിവർത്തിതരായ രണ്ടുപേരിൽ ഒരാളായാണ് അരയോപാഗസുകാരൻ ദിയൊനുസ്യോസ് ബൈബിളിലെ അപ്പസ്തോല നടപടികളിൽ പ്രത്യക്ഷപ്പെടുന്നത്.
‍ Johannes Scotus - Scotus എന്നതിന് ഒൻപതാം നൂറ്റാണ്ടിലുണ്ടായിരുന്ന അർത്ഥം അയർലൻഡുകാരൻ എന്നായിരുന്നു.
അവലംബം ↑ ബെർട്രാൻഡ് റസ്സൽ, പാശ്ചാത്യതത്ത്വചിന്തയുടെ ചരിത്രം(പുറങ്ങൾ 403-407) 1 2 എസ്.രാധാകൃഷ്ണൻ , പൗരസ്ത്യമതങ്ങളും പാശ്ചാത്യചിന്തയും(പുറം 239) 1 2 Online Reference Book of Medieval Studies, Philosophy, പന്ത്രണ്ടാം നൂറ്റാണ്ടിലെ പശ്ചാത്യലത്തീൻ ദേശത്ത് വ്യാജദിയൊനുസ്യോസ് Archived 2010-06-12 at the Wayback Machine .